Rikunarita-ORG/Wikinium huggingface dataset:
# Waktu Universal Selaras

Waktu Universal Selaras|    Julai 3, 2026 16:47:01 (UTC) (muat semula)    |

Peta dunia zon waktu semasa
**Waktu Universal Selaras** (*Coordinated Universal Time*, kependekannya **UTC**) merupakan waktu piawai berdasarkan jam atom kejituan tinggi. UTC merupakan sambungan Waktu Meridian Greenwich (GMT). Zon waktu di dunia semua dikira dari waktu UTC dengan menambah atau menolak masa mengikut kedudukan dari Greenwich, London. Contohnya, Waktu-Waktu Piawai Malaysia dan Singapura dikira sebagai UTC+8.

Versi terkini Waktu ini ditakrifkan suatu nasihat Kesatuan Telekomunikasi Antarabangsa (ITU-R TF.460-6) bertajuk *Standard-frequency and time-signal emissions* berdasarkan Waktu Atom Antarabangsa (TAI) di mana saat lompat (*leap second*) ditambahkan pada jarak waktu yang tidak menentu bagi mengimbangi waktu ini kepada peredaran Bumi yang diperlahankan. Penambahan saat lompat ini penting untuk mengekalkan Waktu ini tepat dalam 0.9 saat mengikut waktu sejagat, iaitu UT1.

## Kegunaan

Waktu ini digunakan dalam pelbagai piawaian Internet dan Jaringan Sejagat. Suatu sistem yang direka khas untuk menyelaraskan waktu komputer-komputer di seluruh Internet iaitu Protokol Masa Rangkaian, mengekodkan waktu-waktu ini menggunakan sistem waktu tersebut. Pelayan komputer, perkhidmatan dalam talian serta entiti lain yang bergantung kepada waktu yang diterima secara universalnya menggunakan UTC yang lebih terperinci berbamding GMT. Para klien boleh mendapatkan waktu semasa terkini daripada pelayan internet UTC yang rasmi jika ketepatan yang dingini adalah terhad. Mereka yang inginkan ketepatan yang lebih sehingga ke mikrosaat pula boleh mendapatkan waktu sebenar daripada isyarat satelit.

UTC juga merupakan piawaian waktu yang digunakan dalam penerbangan, misalnya untuk tujuan rancangan penerbangan dan kebenaran lalu lintas udara. Kesemua ramalan dan peta cuaca menggunakan piawaian ini untuk mengelakkan kekeliruan mengenai zon waktu dan waktu jimat siang. Stesen Angkasa Lepas Antarabangsa turut menggunakan UTC sebagai piawaian waktunya.

## Rujukan

### Bibliografi

## Pautan luar

* Definisi Waktu Semesta Berkoordinat dalam undang-undang Jerman–ZeitG §1 (3)
* Waktu Hong Kong oleh Balai Cerap Hong Kong Diarkibkan 2008-06-24 di Wayback Machine
* Perkhidmatan Putaran Bumi Antarabangsa; senarai perbezaan antara TAI dan UTC dari 1961 hingga sekarang
* Waktu rasmi Amerika Syarikat dalam zon UTC Diarkibkan 2014-10-21 di Wayback Machine menggunakan Java.
* Balai Cerap Tentera Laut Amerika Syarikat: Sistem Waktu
* Spesifikasi W3C tentang Waktu dan Tarikh UTC dan Piawaian Internet RFC 3339 IETF, berdasarkan ISO 8601
* Waktu dan Tarikh
* Terkini, jam UTC sebenar di Time.is
* Definisi piawaian waktu: UTC, GPS, +6292741845 and TAI Diarkibkan 2015-03-17 di Wayback Machine

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.
# 5 Julai

|  |
| --- |
|   |

|  |  |  |
| --- | --- | --- |
| << | **Julai** | >> |
| Ah | Is | Se | Ra | Kh | Ju | Sa |
|  |  |  | ~~0~~1 | ~~0~~2 | ~~0~~3 | ~~0~~4 |
| ~~0~~5 | ~~0~~6 | ~~0~~7 | ~~0~~8 | ~~0~~9 | 10 | 11 |
| 12 | 13 | 14 | 15 | 16 | 17 | 18 |
| 19 | 20 | 21 | 22 | 23 | 24 | 25 |
| 26 | 27 | 28 | 29 | 30 | 31 |   |
| **2026** |

**5 Julai** merupakan hari ke-186 (hari ke-187 dalam tahun lompat) dalam takwim Gregorius. Tinggal 179 hari sebelum memasuki tahun selepasnya.

Hari ini juga merupakan:

* Hari Kemerdekaan di Venezuela (1811), Algeria (1962) dan Tanjung Verde (1975).
* Hari Santo Cyril dan Methodius di Republik Czech dan Slovakia.
* Hari Tynwald di Isle of Man.

## Peristiwa

Isaac Newton
The Shard
* 1687 - *Philosophiae Naturalis Principia Mathematica* oleh Isaac Newton *(gambar)* diterbitkan.
* 1865 - Undang-undang had laju pertama di dunia digubal di England.
* 1935 - Akta Hubungan Buruh Nasional yang mengawal hubungan buruh di Amerika Syarikat, dimeterai oleh Presiden Franklin D. Roosevelt.
* 1937 - Hormel Foods Corporation memperkenalkan SPAM, daging pramasak dalam tin yang akhirnya melahirkan istilah spam.
* 1946 - Dinamakan bersempena Atol Bikini di Kepulauan Marshall, bikini moden diperkenalkan di sebuah pertunjukan fesyen di Paris.
* 1951 - William Shockley mereka transistor simpang.
* 1954 - Elvis Presley merakamkan lagu *That's All Right*.
* 1977 - Jeneral Muhammad Zia-ul-Haq menggulingkan Perdana Menteri Pakistan Zulfikar Ali Bhutto dalam satu rampasan kuasa tentera.
* 1989 - Oliver North dihukum untuk peranannya dalam Peristiwa Iran-Contra.
* 2004 – Indonesia mengadakan pilihan raya presiden secara langsung yang pertama.
* 2006 - Korea Utara menguji sekurang-kurangnya tujuh peluru berpandu balistik.
* 2009 - Sekurang-kurangnya 190 orang terbunuh dan 1,700 lagi cedera dalam rusuhan di Ürümqi, Xinjiang, China.
* 2009 - Pertubuhan Negara-Negara Amerika menggantung keahlian Honduras disebabkan krisis politiknya baru-baru ini.
* 2012 - *The Shard* *(gambar)* di London dirasmikan sebagai bangunan tertinggi Eropah, dengan ketinggian 310 meter (1,020 ka).
* 2024 - Keir Starmer memegang jawatan sebagai Perdana menteri UK.

## Kelahiran

* 1966 - Rida Al Abdullah, penyanyi dan pelakon lelaki Iraq.

## Kematian

* 2017 - Osman Zailani, seorang seniman terkenal dari Singapura.

---
# Tumbuhan pembuluh

| Tumbuhan pembuluh Julat zaman:  |
| --- |
|  |
| Pengelasan saintifik |
| Alam: | Plantae |
| **Bahagian** |
| * Tumbuhan tidak berbenih
	+ †Rhyniophyta
	+ †Zosterophyllophyta
	+ Lycopodiophyta
	+ †Trimerophytophyta
	+ Pteridophyta
* Superdivisi Spermatophyta
	+ †Pteridospermatophyta
	+ Pinophyta
	+ Cycadophyta
	+ Ginkgophyta
	+ Gnetophyta
	+ Angiosperma
 |

**Tumbuhan pembuluh** atau juga dikenali sebagai **trakeofit** (**Tracheophyta**) mahupun **tumbuhan lebih tinggi**, daripada sekelompok besar tumbuhan yang ditakrifkan sebagai tumbuhan darat yang mempunyai tisu terlignin (xilem) untuk mengalirkan air dan mineral ke keseluruhan tumbuhan. Tumbuhan ini juga mempunyai tisu tidak terlignin khas (floem) untuk mengalirkan hasil keluaran proses fotosintesis tumbuhan. Tumbuhan pembuluh termasuk Lycopodiopsida, paku ekor kuda, pakis, gimnosperma (termasuk konifer) dan angiosperma (tumbuhan berbunga). Nama sains untuk kelompok ini termasuklah Tracheophyta dan Tracheobionta.

## Lihat juga

* Sekutu paku-pakis
* Tumbuhan bukan pembuluh

## Rujukan

Templat:Pengelasan tumbuhan
# Eudikot

| Eudikot Julat zaman: Usia Kapur Awal - Kini |
| --- |
|  |
| *Primula hortensis*, sejenis eudicot |
| Pengelasan saintifik  |
| Domain: | Eukaryota |
| Alam: | Plantae |
| *Klad*: | Trakeofit |
| *Klad*: | Angiosperma |
| *Klad*: | Eudikot |
| Clades |
| * Eudikot basal:
	+ Ranunculales
	+ Sabiales
	+ Proteales
	+ Trochodendrales
	+ Buxales
* Eudikot teras:
	+ Gunnerales
	+ Pentapetalae:
		- Dilleniales
		- Superasteridae:
			* Berberidopsidales
			* Caryophyllales
			* Santalales
			* Asterids sekitar 10 order
		- Superrosidae:
			* Saxifragales
			* Vitales
			* Rosids sekitar 16 order
 |

**Eudikot** atau **Eudikotiledon** ialah sejenis klad monofiletik (atau kumpulan berkaitan secara evolusi) tumbuhan berbunga yang pernah dpanggil *trikolpat* atau *dikot bukan-Magnoliid* oleh penulis terdahulu. Istilah botani ini diperkenalkan pada 1991 oleh ahli botani evolusi James A. Doyle dan ahli paleobotani Carol L. Hotton untuk menekankan pencapahan evolusi kemudian oleh dikotiledon trikolpat daripada dikotiledon awal. Istilah ini bermakna "dikotiledon benar" kerana ia mengandungi majoriti pokok yang dianggap dikotiledon dan memliki ciri dikotiledon. Istilah "eudikot" kemudian telah digunakan secara meluas dalam botani untuk merujuk kepada salah satu klad terbesar angiosperma (mewakili lebih 70% spesies angiosperma), dengan satu lagi ialah monokot. Angiosperma yang lain kadangkala dipanggil angiosperma basal atau paleodikot namun kedua perkataan ini tidak digunakan secara meluas atau tekal kerana tidak merujuk kepada kumpulan monofiletik.

Banyak tumbuhan yang biasa dilihat tergolong dalam eudikot, termasuk pohon makanan, pokok balak dan hiasan. Contohnya seperti anggota keluarga bunga matahari seperti dandelion, kobis dan anggota lain keluarganya, durian, epal, buterkup, mapel dan makadamia.

## Rujukan

## Pautan luar
# Batang

Batang pokok kelapa
Batang asparagus boleh dimakan
**Batang** merupakan bahagian tumbuhan pembuluh yang amat penting selain akar. Kebanyakan batang tumbuhan berada di atas tanah, namun ada juga batang bawah tanah. Pada umumnya batang mempunyai sifat-sifat berikut:

1. Umumnya berbentuk panjang bulat seperti silinder atau dapat juga mempunyai bentuk lain, akan tetapi selalu bersifat aktinomorf.
2. Terdiri atas ruas-ruas yang masing-masing dibatasi oleh buku-buku dan pada buku-buku inilah terdapat daun.
3. Biasanya tumbuh ke atas menuju cahaya atau matahari (bersifat fototrop atau heliotrop)
4. Selalu bertambah panjang di ujungnya, oleh sebab itu sering dikatakan, bahawa batang mempunyai pertumbuhan yang tidak terbatas.
5. Mengadakan percabangan dan selama hidupnya tumbuhan, tidak digugurkan, kecuali kadang-kadang cabang atau ranting yang kecil.
6. Umumnya tidak berwarna hijau, kecuali tumbuhan yang umurnya pendek, misalnya rumput dan waktu batang masih muda.
# Buah

Buah-buahan tempatan dihidangkan di Malaysia.
Beberapa jenis buah
Buah-buahan biasa.
Sebakul buah dilukis oleh Balthasar van der Ast
Dalam bidang pertanian, **buah** (Jawi: ‏بواه‎‎; kata ganda: **buah-buahan** بواه-بواهن‎) merupakan bahagian dari sesebuah tumbuhan yang mengandungi biji benih terjadi daripada ovari bunga atau putik tumbuhan tersebut selepas berbunga. Kebanyakan buah mengandungi air tetapi juga mempunyai serat makanan pada kulit buah.

Buah adalah cara tumbuhan berbunga menyebarkan benih yang menjadi makanan untuk hidupan lain seperti haiwan dan manusia. Buah-buahan yang boleh dimakan khususnya, dibiakkan melalui pergerakan dan perhubungan simbiotik dengan hidupan-hidupan tersebut yang banyak bergantung kepada buah-buahan sebagai sumber makanan. Oleh yang demikian, buah-buahan menyumbangkan sebahagian besar daripada hasil pertanian di seluruh dunia dan sesetengahnya (seperti epal dan delima) telah memperolehi maksud lambang dan budaya yang penting.

Dari segi masakan dan konteks penggunaan bahasa am, "buah" biasanya bermaksud struktur tumbuhan (atau hasil) berkaitan dengan biji yang biasanya mempunyai rasa yang manis atau masam dan boleh dimakan mentah begitu sahaja seperti epal, pisang, anggur, lemon, oren dan strawberi. Dari konteks penggunaan botani pula, istilah "buah" turut merangkumi banyak struktur yang selalunya tidak disebut sebagai "buah" misalnya lenggai kekacang dan kacang, isirong jagung, tomato, dan bijirin gandum; malah sebahagian buah-buahan ini juga dimasak sebagai sayur-sayuran.

## Bahagian

Sebiji buah terdiri daripada biji benih yang akan menumbuhkan tumbuhan baru, isi buah, dan kulit di luarnya. **Kulit buah** juga dipanggil **eksokarpa**. **Isi** buah dipanggil **mesokarpa** iaitu lapisan tisu dalam yang menutupi benih tumbuhan; mesokarpa buah-buah pokok palma seperti sabut kelapa kering dan kasar.

## Kegunaan buah

### Khasiat

Khasiat buah-buahan adalah berbeza berdasarkan faktor-faktor berikut:

* Jenis buah, bukan sahaja dari segi spesies tetapi juga pada peringkat kultivar atau varieti.
* Kesegaran buah.
* Buah muda, ranum atau terlalu ranum.
* Baja atau nutrien yang terdapat di dalam tanah di sekitar akar pokok.
* Keadaan cuaca, sama ada mencukupi atau tidak mencukupi keperluan pokok.
* Cara penyediaan buah:
	+ Dimakan segar atau mentah.
	+ Dimakan bersama kulit atau tidak.
	+ Jangka masa buah dimakan; dibiarkan dahulu atau terus dimakan setelah dikupas.
	+ Jika dibuat jus segar, perlu dikenal pasti sama ada jus diminum terus atau disimpan berjam-jam di dalam peti sejuk sebelum diminum.
	+ Jika bukan buah segar, perlu dikenal pasti cara penyediaan, berapa lama disimpan serta keadaan di sekeliling tempat simpanan.

## Lihat juga

* Senarai buah
* Pertanian

## Rujukan

### Sumber utama

* Noresah Baharom; Hasnah Mohamed; Nor Rashidah Johari, penyunting (1990). *Kamus Biologi KBSM*. Kuala Lumpur, Malaysia: Dewan Bahasa dan Pustaka. ISBN 983-62-1868-8.

## Pautan luar

* California Rare Fruit Growers
* Fruit and Veggie Diarkibkan 1 September 2018 di Wayback Machine
# Flavonoid

**Flavonoid** adalah sejenis metabolit sekunder tumbuhan yang berpolifenol, malah ia merupakan sebatianpolifenolik paling banyak didapati pada kelas tumbuhan ini. Ia berperanan utama dalam pelbagai fungsi tumbuhan seperti mengatur tumbesaran sel, menghasilkan pigmen bunga menarik perhatian hidupan hinggap mensenyawa, melawan ancaman jangkitan mikrobial serta mengikat nitrogen tanah.

Sebatian flavonoid umumnya mempunyai struktur rerangka 15 zarah karbon membentuk dua cincin fenil (A dan B) dan suatu cincin heterosiklus (C) beroksigen yang boleh diringkaskan kepada C6-C3-C6.

## Rujukan
# Tekak

| Tekak |
| --- |
| Gambarajah Vektor bagi tekak manusia. |
| X-Ray menunjukkan tekak. |
| Butiran |
| Pengenalpastian |
| nama bahasa Latin | *Gula* |
| FMA | FMA:228738 |
| Terminologi anatomi |

Pada anatomi haiwan vetrebra, **tekak** atau **Tenggorok** bahagian anterior bagi leher, di hadapan saraf tunjang. Ia terdiri dari farinks dan larinks. Satu ciri penting tekak adalah epiglotis, injap yang mengasingkan esofagus dengan trakea dan menghalang makanan dan minuman memasuki saluran pernafasan.

Tekak memiliki pelbagai saluran darah, pelbagai otot faringeal, trakea (salur pernafasan) dan esofagus. Tulang hioid dan klavikel merupakan satu-satunya tulang yang terletak pada tekak mamalia.

*Jugulum* merupakan bahagian bawah tekak yang terletak betul-betul di atas dada. Vena-vena yang melalui bahagian ini turut dinamai mengikut lokasinya iaitu vena jugular dalaman dan eksternal.

## Rujukan
# Farinks

**Farinks** merupakan suatu bahagian daripada tekak yang terletak di belakang mulut dan hidung dan di atas saluran esofagus dan larinks yakni tiub-tiub yang menurun ke perut dan paru-paru. Farinks adalah organ yang ditemui dalam kedua-dua haiwan jenis vertebrata dan invertebrata, meskipun struktur atau binaannya tidak sama pada semua spesies.

Farink dalam badan manusia merupakan sebahagian daripada sistem pencernaan dan juga zon konduksi sistem pernafasan (yang juga termasuk hidung, larinks, trakea, saluran pernafasan dan bronkiol, dengan fungsi mereka menapis, memanaskan, dan membasahkan udara serta mengalirkannya ke dalam paru-paru). Farinks membentuk sebahagian dari tekak terletak di belakang hidung, mulut dan di atas esofagus dan larinks. Farinks manusia lazimnya dibahagikan kepada tiga: nasofarinks, orofarinks dan laringofarinks. Ia juga penting dalam vokalisasi.

## Haiwan lain

Semua vertebrata mempunyai farinks yang digunakan dalam kedua-dua proses pemakanan dan pernafasan. Tekak timbul dalam pembangunan di semua vertebrata melalui serangkaian enam atau lebih kantung luar di sisi sisi kepala. Kantung luar ini adalah gerbang farinks yang mewujudkan beberapa struktur yang berbeza dalam rangka, otot dan sistem peredaran darah. Struktur farinks berbeza di kalangan haiwan vertebrata, terutama sekali dalam anjing, kuda dan ruminan. Farinks anjing mempunyai satu saluran yang menghubungkan nasofarinks ke rongga hidung, dengan tonsil padat menjauhi lumen farinks.
Dalam kuda tiub pendengaran membuka ke dalam kantung garaunya dan tonsil bergabung dan terangkat sedikit. Kuda tidak dapat bernafas melalui mulut kerana puncak bebas epiglotis rostral terletak membelakangkan lelangit lembut kuda biasa. Dalam haiwan ruminan pula, tonsil padat massa yang menunjuk ke arah lumen farinks.

### Invertebrata

Invertebrata juga mempunyai farinks, termasuklah spesies seperti tardigrada,annelida dan artropod, serta priapulida (yang mempunyai farinks tersembulkan).

## Rujukan

**Umum Tekak, Stedman Online Kamus Medis di Lippincott Williams dan Wilkins
* *Anatomi dan Fisiologi* Elaine N. Marieb dan Katja Hoehn, Ketujuh Edisi.
* *APLIKASI Klasifikasi Tumor Ganas* Sobin MAKLUMAT & Wittekind Ch (ed)Keenam edisi UICC TAHUN 2002 ISBN 0-471-22288-70-471-22288-7

## Pautan luar

* Makmal SUNY *31:st-1401*
* Makmal SUNY *31:st-1403*
* Makmal SUNY *31:st-1406*
# Eropah Tengah

**Eropah Tengah** merujuk kepada satu wilayah di Eropah yang terbentang di antara Eropah Timur, Barat, Selatan dan Utara. Penggunaan istilah ini walau bagaimanapun tidak mempunyai takrif yang jitu kerana pengelasan wilayah-wilayah Eropah itu sendiri tidak dilakukan secara teratur dan jelas. Malah, konsep ini hanya mula mendapat perhatian meluas selepas Perang Dingin yang telah membahagikan Eropah secara politik kepada Timur dan Barat, melalui Tirai Besi yang memecahkan "Eropah Tengah" kepada dua.

Peta yang menunjukkan negara-negara Eropah Tengah (merah).
Pemahaman konsep "Eropah Tengah" masih menjadi perdebatan yang berlaku pada tahap yang berbeza-beza mengikut negara dan waktu. Wilayah ini lazimnya meliputi:

* Austria
* Republik Czech
* Jerman
* Hungary
* Liechtenstein
* Poland
* Slovakia
* Slovenia
* Switzerland

Kadangkala, ia boleh diperluas untuk meliputi  Croatia dan  Romania.

Dalam sesetengah keadaan, Vojvodina (Serbia), bahagian barat Ukraine, Kaliningrad Oblast, Lorraine-Alsace dan bahagian barat laut Itali turut dianggap sebagai sebagai sebahagian daripada Eropah Tengah.

---

Jika anda melihat rencana yang menggunakan templat {{tunas}} ini, gantikanlah dengan templat tunas yang lebih spesifik.